దేవీప్రసాద్ చిత్రకారుడు

దేవీప్రసాద్ చిత్రకారుడు. ఐదు దశాబ్దాలుగా బాలల పత్రికలలో చిత్రకారుడిగా కృషిచేశాడు.

 జననం 
ఇతను 1952 అక్టోబరు 16, కృష్ణా జిల్లా, ఏలూరు పట్టణంలో జవహరిబాయి, శనగశెట్టి నరసింహారావు దంపతులకు మధ్య తరగతి కుటుంబంలో జన్మించాడు.ఆంధ్రకళాదర్శిని - కళాసాగర్ - పేజీ72.

 చిత్రకళా ప్రస్థానం 
బి.ఎస్.సి. చదివాక 1974 విజయవాడ వెళ్లి ప్రముఖ వ్యంగ్య చిత్రకారులు గీతా సుబ్బారావు నిర్వహిస్తున్న గీతా ఆర్టులో చేరి సినిమా ప్రకటనలు, పోస్టర్ డిజైనింగ్ లో నైపుణ్యం సాధించారు.

 చిత్రకళా కృషి 
1975లో రాజమండ్రి ప్రచురింపబడుతున్న 'బుజ్జాయి' అనే పిల్లల పత్రికలో కథలకు చిత్రాలు గీయడంలో జీవితగమనం ప్రారంభించారు. ఆ మరుసటి సంవత్సరం ఆ పత్రిక కార్యాలయం మద్రాసుకు చేరింది. అక్కడ పలురంగాల్లో చిత్రకారుడిగా పరిణితి సాధించి, అనంతరం బుజ్జాయితో పాటు బాలమిత్ర, వసంతబాల, బంగారు బొమ్మ, బాలభారతి వంటి పిల్లల మాసపత్రికల్లో వందలకొద్ది కథలకు చిత్రాలు గీచారు. స్టార్ అండ్ స్టూడియో, పిక్చర్ పీల్డ్, నవ్వులు పువ్వులు వంటి సినీ పత్రికల్లోనూ, సీతమ్మ సంతానం, లంబాడోళ్ల రాందాసు వంటి సినిమాల్లోనూ, రాయపురంలో అనేక ముద్రణా సంస్థలకు వ్యాపారాలకు సంబంధించి, ఆంధ్రజ్యోతి గ్రూపు సంస్థలకు చెందిన 'బాలజ్యోతి' బాలల మాసపత్రికకు ఆర్టిస్టుగా చేరి 1992 వరకు పనిచేశారు.

 గుర్తింపు 
1990లో విజయవాడకి చెందిన స్ఫూర్తి  'క్రియేటివ్ ఆర్టు అకాడమీ' వారి 'కళారత్న' బిరుదుతోను, 2010లో కోనసీమ చిత్రకళాపరిషత్ అమలాపురం వారి 'చిత్రకళావైజయంతి' బిరుదుతో సత్కరించబడ్డారు. ఆధ్యాత్మిక సంస్థలైన గాయత్రీ పరివార్ మాస్టర్ ఇ.కె. అరవింద్ ల సాహిత్యాలకు ముఖచిత్రకారునిగా పనిచేశారు. ఆహారంతో ఆరోగ్యం అనే వీరి పుస్తకాన్ని ఎమెస్కో పబ్లిషర్స్ వారు ప్రచురించారు. 1990 నుండి గుంటూరు కళాపీఠానికి సహకార్యదర్శిగా వున్నారు. లైఫ్ న్యాచురల్ అనే సంస్థను స్థాపించి హైదరాబాదు, బెంగుళూరు, చెన్నైలలో ఆధ్యాత్మిక, వ్యక్తిత్వ వికాసం, సమగ్ర ఆరోగ్యం అనే అంశాలపై సదస్సులు నిర్వహిస్తున్నారు.

 మూలాలు 

 వెలుపలి లంకెలు 

 https://www.hyderabadfirst.in/?p=13968

వర్గం:1952 జననాలు
వర్గం:భారతీయ చిత్రకారులు
వర్గం:పశ్చిమ గోదావరి జిల్లా చిత్రకారులు
వర్గం:పశ్చిమ గోదావరి జిల్లా వ్యక్తులు